ໃນວັນທີ 24 ເມສາ 2019 ທີ່ກອງບັນຊາການປ້ອງກັນຄວາມສະຫງົບ ນວ, ໄດ້ມີພິທີປະກາດປະກາດການຈັດຕັ້ງຂັ້ນກອງບັນຊາການປ້ອງກັນຄວາມສະ ຫງົບ ນະຄອນຫຼວງວຽງຈັນ ເພື່ອເປັນການປັບປຸງກົງຈັກການຈັດຕັ້ງຂອງກອງບັນຊາການ ປກສ ນະຄອນຫຼວງຢູ່ແຕ່ລະຂັ້ນໃຫ້ມີຄວາມໜັກແໜ້ນທາງດ້ານ ການເມືອງແນວຄິດ, ເຂັ້ມແຂງທາງດ້ານການຈັດຕັ້ງ, ສາມາດຕອບສະໜອງກັບຄວາມຮຽກຮ້ອງຕ້ອງການຂອງໜ້າທີ່ການເມືອງໃນໄລຍະໃໝ່.
ພິທີປະກາດການຈັດຕັ້ງຄັ້ງນີ້ມີ ທ່ານ ພົນຕີ ກົງທອງ ພົງວິຈິດຮອງລັດຖະມົນຕີກະຊວງປ້ອງກັນຄວາມສະຫງົບ ທ່ານ ພູວົງ ວົງຄຳຊາວຫົວໜ້າຫ້ອງວ່າການປົກຄອງ ນວ ຄະນະພັກ ຄະນະບັນຊາ ຄະນະຫ້ອງ ກອງພະແນກ ປກສ 9 ເມືອງ ຫົວໜ້າ ປກສ ກຸ່ມ ອ້ອມຂ້າງ ປກສ ນວ ແລະ ພາກສ່ວນກ່ຽວຂ້ອງເຂົ້າຮ່ວມ.
ຜ່ານການຄົ້ນຄວ້ານຳສະເໜີຂອງກົມໃຫຍ່ການເມືອງປ້ອງກັນຄວາມສະຫງົບ, ລັດຖະມົຍຕິກະຊວງປ້ອງກັນຄວາມສະຫງົບໄດ້ແຕ່ງຕັ້ງ: 1. ພັທ ສຸກພະຈັນ ບຸດດາຄຳ, 2. ພັທ ຈັນຫອມ ແກ້ວສຸລະໄຊ ເປັນຮອງຫົວໜ້າກອງບັນຊາການ ປກສ ນະຄອນຫຼວງວຽງຈັນ, ສ່ວນຫົວໜ້າ ແລະ ຮອງທີ່ມີຢູ່ແລ້ວແມ່ນຮັກສາໄວ້ຄືເກົ່າ.